دری گال
ھچ زبان ءُ لبزانکے نیست کہ آئیءَ دری گال ءُ لبز مان مہ بیت.ھمک زبااناں چہ وتی ھمساھیگیں زباناں لھتیں گال سوگات رس اِتگ بلے راجے لوٹ اِیت کہ وتی زبانءَ ساپ ءُ پلگار بہ کنت گُڑا دری گالاں کارمرز مہ کنت ءُ جھد بہ کنت کہ وتی زبانءِ گارءُ بیگواھیں گالاں شوھاز بہ کنت ءُ وتی زبانءَ رواج بہ دنت
. بلوچ راج مدام گوں وتی زبان ءُ دودءُ ربیدگاں ایماندار بوتگ اَنت اگاں ناں گُڑا دژمناں دیری مئے زبان گاریءِ سیمسراں بُرتگ اَت بلے مئے راجءِ زبان دوستی اِنت کہ. مٰے لبزانک روچ پہ روچ دیمءَ روان اِنت ءُ مئے کماش ءُ زانتکار زبانءِ پاھازگءِ جھدءَ اَنت ءُ مئے کارواں دیم پہ منزلءَ گام جنان اِنت ءُ زبان وتی راہءَ وت گیش ءُ گیوار کنت ءُ دری گالاں وت درکنت اگاں کسی وت دری گال کاراِیت بلوچی زباں ھوار کنت گُڑا بزاں اسپیتں گدءِ سرءَ سھریں پُچے جوڑ دئیگ بیت کہ آ اسپیتیں گد بد ڈول بیت ءُ دری گالانی ھوار کنگ پہ بلوچی زبانء َ تاوان اِنت.
 مئے زبانءِ آزمانکی نوکیں دروشم باز دیمءَ روگءَ اِنت ءُ باز جوانیں وڑیءَ نبشتہ کار ءُ ندکار تکنیکی رھبنداں گیش ءُ گیوار کنان اَنت ءُ مئے بلوچی آزمانک باز وشیں وڑے دیمروی کنان اِنت.
 ھنوگیں وھدءَ بلوچی زبان ھرچ میدانءَ دیمروی کنان اِنت آ لچہ کاری بہ بیت یا رم نویسی بہ بیت یا تامر ساچی بہ بیت .بلوچی زبانءِ باندات باز رژناہ اِنت امیت کناں کہ بلوچ راجءِ ھمک مردم ءُ ادیب ءُ زانت کار وتی وتی زمہ واریاںَ سرپد بنت چےءَ کہ بلوچی مٰئے وتی شھدیں زبان اِنت مئے پجار اِنت.
 اَلی جُمّا زامرانی